Avrè - Wikipedia

# Avrè

### Èn årtike di Wikipedia.

Avrè (fr: Havré, vaila on prononce Âvrè), c' est èn ancyin ptit ban del Walonreye, e payis picård, rebané avou Mont.

- Limeros del posse :
  - asteure : 7021
  - davance : 7040
- Limero diyalectolodjike : Mo 25
- Arondixhmint : Mont

Po l' etimolodjeye et les vîs scrijhas, riwaitîz dins l' esplicant motî.

## [candjî] Hamteas d' Avrè

- Les Batties
- Ghislage

## [candjî] Istwere

Rwenes do tchestea des Princes di Croy- Acwarele da Marie-Claire Lefébure

Å 12inme sieke, li signeurreye d' Avré a stî dnêye pa l' conte do Hinnot å tchesturlin d' Mont a tite ereditaire po les tnants di cisse tchedje la.

Après l' prumire brantche des Avrè, li signeurreye a passé successivmint ås Ingui (Enghien), ås Harcourt, ås Dunois, ås Longueville et po fini ås Croy ki l' ténront disk' al fén do vî redjime.

## [candjî] Economeye

Ça a stî ene pitite comene ritche do 19inme sieke disk' ås anêyes 1950, avou ses bwès, si rafinreye di sé, si taenreye, si fabrike di toubak, si fabrike di noere poure po les cartoutches, si verreye, ses cårires di fosfate mins ossu et surtout ses tcherbonaedjes ki dnént di l' ovraedje a pus di 1000 djins, omes et femes.

E 1960, cwand l' dierin tcherbonaedje a tapé l' ouxh sol beur, li viyaedje s' a-st edoirmou po divni on viyaedje dortwer po les djins ki vont ovrer a Brussele, a Mont et a Tchålerwè.

## [candjî] Populåcion sorlon les anêyes

- 1846: 2.043 djins
- 1910: 3.689 djins
- 1961: 5.225 djins
- 1976: 5.390 djins

## [candjî] Rilomêyès djins d' Avrè

- Jean-Charles Houzeau de Lehaie î a vnou å monde.
- Jean-Pol Grandmont î a dmoré lontins.

Prin del pådje «http://wa.wikipedia.org../../../a/v/r/Avr%C3%A8.html»

##### Views

- Årtike
- Copene
- Modêye d' asteure

##### Cweri

##### Ôtes lingaedjes

- Français